Case ID: 1062176
Sentence 0: TƏSVİRİ HİSSƏ İddiaçı cavabdeh Daşınmaz Əmlakın Dövlət Reyestri Xidmətinin 16 saylı Ucar Ərazi İdarəsinə qarşı iddia ərizəsi ilə Şəki İnzibati-iqtisadi Məhkəməsinə müraciət edərək, xx.xx.1955-ci il tarixdə Göyçay rayonu Çayarxı kəndində anadan olduğunu, uşaq vaxtlarından həmin kənddə ata-baba evinin qonşuluğunda - arxa hissəsində yerləşən və həmin evin həyətinə bitişik olan 0,06 ha həyətyanı torpaq sahəsinin ailəsinin istifadəsində olduğunu, sonradan Göyçay rayonu Nizami adına narçılıq sovxozunun xx.xx.1994-cü il tarixli 2 saylı Əmrinə əsasən həmin 0,06 ha həyətyanı torpaq sahəsinin onun istifadəsinə verildiyini, həmin qonşu sahə əvvəllər də yalnız ailəsinin istifadəsində olduğundan və həmin sahədən istifadə etməkləri ilə bağlı heç kimlə hər hansı mübahisə, münaqişə olmadığından, torpaq sahəsinə uzun illər qulluq etdiyini, çoxlu sayda meyvə ağacları əkdiyini, meyvə ağaclarının barını satmaqla dolanışıqlarını təmin etdiklərini, “Torpaq islahatı haqqında” Azərbaycan Respublikasının Qanunu əsasında keçirilmiş islahatlar nəticəsində Göyçay rayon Aqrar İslahat Komissiyasının xx.xx.1998-ci il tarixli, 42 №-li Qərarı ilə Göyçay rayonunun Çayarxı kəndi ərazisində yerləşən həmin 0,06 ha həyətyanı və həmçinin əlavə olaraq 0,16 ha kənd təsərrüfatı təyinatlı torpaq sahələrinin onun tam xüsusi mülkiyyətinə verildiyini, bir müddət sonra xx.xx.1999-cu il tarixdə həmin 0,06 ha həyətyanı torpaq sahəsinin tam qanuni əsaslarla ona verilməsi Qarabaqqal kənd İH nümayəndəliyinin müavini X1 və adıçəkilən sovxozun baş aqronomu İ.Məmmədovun imzaları ilə aktlaşdırıldığını, xx.xx.1999-cu il tarixli həmin Akta əsasən ata-baba evinin torpaq sahəsinin arxasında və qonşuluğunda yerləşən, şimal və qərbdən sovxoz torpaqları, şərq və cənubdan isə qonşu həyətləri ilə (o cümlədən, ata-baba evimnin həyətilə) əhatə edilmiş 30m x 20m ölçüdə 0,06 ha həyətyanı torpaq sahəsinin yer üzərində ölçülərək ona təhvil verildiyini, göstərilən torpaq sahələrinə onun mülkiyyət hüquqlarının müvafiq olaraq JN280 №-li (0,06 ha) və JN-1074 №-li (0,16 ha) “Torpağa mülkiyyət hüququna dair Dövlət Aktı” ilə rəsmiləşdirildiyini, onun xüsusi mülkiyyətinə verilmiş kənd təsərrüfatı məhsulları istehsalı təyinatlı 0,16 ha torpaq sahəsinə aid JN-1074 №-li “Torpağa mülkiyyət hüququna dair Dövlət Aktı” alsa da, 0,06 ha həyətyanı sahəsinə aid JN-280 nömrəli “Dövlət Aktı”nı almadığını, bir neçə il əvvəl isə 50 ildən artıq müddət ərzində ailəsinin, 1994-cü ildən onun qanuni istifadəsində olan, torpaq islahatı keçirildikdən sonra JN-280 №-li “Torpağa mülkiyyət hüququna dair Dövlət Aktı” əsasında tam xüsusi mülkiyyət hüququ ilə ona verildiyini və səlahiyyətli komissiya üzvləri tərəfindən sərhəd cizgiləri göstərilməklə naturada ayrılmış həmin 0,06 ha həyətyanı torpaq sahəsiGöyçay rayon məhkəməsinin qərarı ilə JN-1046 №-li Dövlət Aktına əsasən X4 məxsus kənd təsərrüfatlı təyinatlı pay torpağının bir hissəsi hesab edildiyini bildirərək, “JN-280 №-li “Torpağa mülkiyyət hüququna dair Dövlət Aktı” ilə tam xüsusi mülkiyyət hüququ əsasında ona məxsus olan və Göyçay rayonu, Çayarxı kəndi ərazisində yerləşən 0,06 ha həyətyanı torpaq sahəsinə aid “Çıxarış” və “Torpaq sahəsinin planı və ölçüsü” adlanan sənədlərin hazırlanaraq ona verilməsi, qanunvericiliyin tələblərinə uyğun olaraq xüsusi mülkiyyətinə verilmiş həmin 0,06 ha həyətyanı torpaq sahəsinin, həmçinin bu sahəyə bitişik olan və ailəsi tərəfindən 50 ildən artıq müddət ərzində heç bir etiraz, mübahisə və s. olmadan fasiləsiz sahiblik və istifadə edildiyi 0,16 ha torpaq sahəsinin ona naturada ayrılaraq yerində təhvil verilməsi vəzifələrinin cavabdehə həvalə edilməsi barədə qərar qəbul edilməsini xahiş etmişdir.